Офис на НАП Перник

Сградата на офис на НАП Перник, в която се намира салонът за обслужване на клиенти, е на адрес: гр. Перник, пл. „Свети Иван Рилски“ № 1 В, п. к. 2300, телефони за връзка: 076/647 164, 076/647 169, 076/647 170.

Офисът се намира в сградата на Община Перник и Областна администрация Перник. В близост се намира черквата „Свети Иван Рилски“.

Най-близките спирки на градски транспорт са:

* Спирка „Шахтьор“, намираща се срещу Медицински комплекс „Свети Георги“ – Перник. Обслужва автобусни линии номера 10,12, 16, 17, 20, 21, 23, 24
* Спирка № 44 - пред сградата на офиса. Обслужва автобусна линия по маршрута село Кралев дол - кв. Църква - кв. Изток - кв. Димова махала - Център – кв. Драгановец.

 В непосредствена близост до сградата, граничейки с парк „Кракра Пернишки“, има обществен паркинг с обозначени 4 бр. места за преференциално паркиране на превозни средства, превозващи хора с увреждания.

 Вдясно на входа на сградата е изградена рампа за движение на инвалидни колички. В сградата се влиза през врата с посока на отваряне навън, не е автоматична.

 Салонът за обслужване на клиенти се намира на първият етаж. До него се стига през фоайе и стълбище с 16 броя стъпала, стълбищна площадка и още 6 броя стъпала. Необходимо е да се преминат две врати, с посока на отваряне навън. Преди салона за обслужване е разположено фоайе за изчакване, със система за управление на опашките. Има светлинни информационни табла и обикновени информационни табла.

 Клиенти в затруднено положение се обслужват на партерния етаж, в обособено място. Необходимо е позвъняване до служител на НАП, като за тази цел има поставена информационна табела с телефонни номера за контакт. Осигурено е обслужване чрез видео жестов превод за хора с увреден слух.

Има възможност за предварително уговаряне на час за посещение чрез обаждане на телефоните за връзка.

В офиса има постоянно присъствие на охрана.